

**KAUNO RAJONO SAVIVALDYBĖS**

**MERAS**

**POTVARKIS**

**DĖL KAUNO RAJONO SAVIVALDYBĖJE KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ TVARKOS APRAŠO PATVIRTINIMO**

2023 m. spalio 16 d. Nr. MP- 821

Kaunas

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos vaiko minimalios ir vidutinės priežiūros įstatymo 7 straipsnio 1 dalimi,   
11 straipsniu, 30 straipsnio 5 dalimi, Lietuvos Respublikos švietimo įstatymo 7 straipsnio 5 dalimi, 8 straipsnio 4 dalimi, 9 straipsnio 7 dalimi, 10 straipsnio 5 dalimi, 11 straipsnio 6 dalimi,   
12 straipsnio 7 dalimi, 14 straipsnio 8 dalimi, 23 straipsnio 3 dalimi ir Lietuvos Respublikos švietimo ir mokslo ministro, Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašu, patvirtintu Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu   
Nr. V-651/A1-455/V-1004 „Dėl Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“,

tvirtinu Kauno rajono savivaldybėje koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašą (pridedama).

Savivaldybės meras Valerijus Makūnas

Parengė

Liana Daukantė

2023-10-11

PATVIRTINTA

Kauno rajono savivaldybės mero

2023 m. spalio 16 d. potvarkiu Nr. MP-821

**KAUNO RAJONO SAVIVALDYBĖJE KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno rajono savivaldybėje koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašas (toliau – Aprašas) reglamentuoja vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki mokslo metų, kuriais jiems sueina 21 metai, pabaigos, o tiems, kurie dėl ligos mokėsi su pertraukomis ir pateikė tokių pertraukų priežastį pagrindžiančius dokumentus, – iki mokslo metų, kuriais jiems sueina 23 metai, pabaigos), ugdomiems (mokomiems) pagal ikimokyklinio, priešmokyklinio, bendrojo ugdymo, pirminio profesinio mokymo programas (toliau – Vaikas), ir jų tėvams (globėjams, rūpintojams) koordinuotai teikiamų švietimo pagalbos, socialinių ir sveikatos priežiūros paslaugų (toliau – Koordinuotai teikiamos paslaugos) teikimo tikslą, principus, organizavimą ir finansavimą.

2. Aprašas skirtas Kauno rajono savivaldybės vykdomajai institucijai (merui), Kauno rajono savivaldybės administracijai, tarpinstitucinio bendradarbiavimo koordinatoriui (toliau – Koordinatorius), Kauno rajono savivaldybės administracijos Vaiko gerovės komisijai (toliau – Komisija), švietimo pagalbos, socialines ir sveikatos priežiūros paslaugas teikiančioms savivaldybės ir valstybės institucijoms, įstaigoms, organizacijoms ar asmenims, veikiantiems Vaiko gerovės užtikrinimo srityje.

3. Koordinuotai teikiamų paslaugų tikslas – sudaryti palankias sąlygas Vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę.

4. Koordinuotai teikiamos paslaugos teikiamos vadovaujantis šiais principais:

4.1. individualizavimo – priimant su Vaiku ir jo tėvais (globėjais, rūpintojais) susijusius sprendimus, atsižvelgiama į vaikų brandą, jų psichikos ir fizines savybes, šeimos poreikius;

4.2. Vaiko interesų ir gerovės pirmumo – imantis bet kokių veiksmų, svarbiausia – Vaiko interesai. Koordinuotai teikiamos paslaugos turi būti tik tokios, kokių reikia jo gerovei, ir tam tikslui turi būti imamasi visų reikiamų priemonių;

4.3. lygybės ir nediskriminavimo – visiems Vaikams garantuojamos Jungtinių Tautų vaiko teisių konvencijoje, Jungtinių Tautų neįgaliųjų teisių konvencijoje, Lietuvos Respublikos vaiko teisių apsaugos pagrindų įstatyme įtvirtintos teisės;

4.4. kompleksiškumo – visapusiškai įvertinus Vaikų ir jų tėvų (globėjų, rūpintojų) poreikius, Vaiko gerovei užtikrinti teikiamos ne pavienės, bet tarpusavyje suderintos švietimo pagalbos, socialinės ir sveikatos priežiūros paslaugos;

4.5. veiksmų suderinamumo – Koordinuotai teikiamos paslaugos teikiamos derinant Vaiko gerovės užtikrinimo srityje savivaldybėje veikiančių institucijų, įstaigų, organizacijų veiksmus;

4.6. optimalaus išteklių valdymo ir panaudojimo – teikiant Koordinuotai teikiamas paslaugas, siekiama racionaliai naudoti paslaugas teikiančių įstaigų ir organizacijų žmogiškuosius ir materialiuosius išteklius, Koordinuotai teikiamų paslaugų teikimui skiriamą laiką ir finansus;

4.7. prieinamumo – Koordinuotos teikiamos paslaugos Vaikui ir jo tėvams (globėjams, rūpintojams) teikiamos kuo arčiau jų gyvenamosios vietos.

5. Apraše vartojamos sąvokos atitinka Lietuvos Respublikos švietimo įstatyme, Lietuvos

Respublikos socialinių paslaugų įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos visuomenės sveikatos priežiūros įstatyme, Lietuvos Respublikos vaiko minimalios ir vidutinės priežiūros įstatyme, Lietuvos Respublikos valstybės tarnybos įstatyme vartojamas sąvokas.

**II SKYRIUS**

**KOORDINUIOTAI TEIKIAMŲ PASLAUGŲ ORGANIZAVIMAS**

6. Koordinuotai teikiamų paslaugų teikimo Vaikui ir jo tėvams (globėjams, rūpintojams) poreikis atsiranda, kai pavienės, atskirai teiktos ar teikiamos švietimo pagalbos, socialinės ar sveikatos priežiūros paslaugos yra neveiksmingos, neefektyvios ir neužtikrina Vaiko gerovės.

7. Koordinuotai teikiamų paslaugų skyrimo ir teikimo klausimai svarstomi, kai:

7.1. gautas Vaiko tėvų (globėjų, rūpintojų) prašymas (1 priedas) kartu su pavienes švietimo pagalbos, socialines ar sveikatos priežiūros paslaugas teikusios ar teikiančios institucijos, įstaigos ar organizacijos siūlymu dėl Koordinuotai teikiamų paslaugų skyrimo;

7.2. su prašymu (2 priedas) kreipiasi institucijos, įstaigos, organizacijos, teikusios ar teikiančios pavienes švietimo pagalbos, sveikatos priežiūros, socialines ar viešosios tvarkos užtikrinimo paslaugas, nustačiusios, kad jų teiktų ar teikiamų paslaugų Vaikui ir jo tėvams (globėjams, rūpintojams) nepakanka;

7.3. gautas minimalios priežiūros priemonės vykdytojo (-ų) ir kitų, Vaikui teikiančių švietimo, socialines ar sveikatos priežiūros paslaugas specialistų pranešimas, kad Vaikui taikoma (-os) minimalios priežiūros priemonė (-ės) yra neveiksminga (-os);

7.4. priimamas sprendimas Vaikui skirti vidutinės priežiūros priemonę. Tokiu atveju svarstomas Koordinuotai teikiamų paslaugų poreikis tik Vaiko tėvams (globėjams, rūpintojams);

7.5. gauta vaikų socializacijos centro informacija apie Vaiko vidutinės priežiūros priemonės vykdymo pabaigą (vaiko vardas, pavardė, Vaiko vidutinės priežiūros priemonės vykdymo pabaigos data) (tokiu atveju Koordinuotai teikiamos paslaugos turi būti teikiamos Vaikui ir jo tėvams (globėjams, rūpintojams).

8. Gavęs Aprašo 7.1–7.2 papunkčiuose nurodytą prašymą, jį pagrindžiančią informaciją / pranešimą ir Aprašo 7.3–7.5 papunkčiuose nustatytais atvejais, Koordinatorius priima sprendimą dėl Koordinuotai teikiamų paslaugų skyrimo klausimo svarstymo Komisijos posėdyje. Koordinatorius, prieš priimdamas sprendimą svarstyti Koordinuotai teikiamų paslaugų skyrimo klausimą Komisijos posėdyje, gali kreiptis į pavienes švietimo pagalbos, socialinės ar sveikatos priežiūros paslaugas teikiančią instituciją, įstaigą ar organizaciją ir, esant poreikiui, inicijuoti su ja pasitarimą dėl jos teikiamos paslaugos veiksmingumo ir tęstinumo (išskyrus Aprašo 7.3–7.5 papunkčiuose nustatytais atvejais).

9. Komisijos funkcijos, sprendžiant Koordinuotai teikiamų paslaugų klausimus:

9.1. gavusi informaciją iš Koordinatoriaus, per 10 darbo dienų įvertina Koordinuotai teikiamų paslaugų Vaikui ir jo tėvams (globėjams, rūpintojams) teikimo poreikį, parengia sprendimo dėl Koordinuotai teikiamų paslaugų teikimo projektą, kuriame siūlo konkrečią švietimo pagalbos ar socialines paslaugas teikiančią instituciją, įstaigą ar organizaciją Koordinuotai teikiamų paslaugų teikimo koordinavimui (toliau – Koordinuojanti institucija), institucijas, įstaigas ar organizacijas, kurios bendradarbiaudamos tarpusavyje, teiks Koordinuotai teikiamas paslaugas (toliau – Teikėjai) ir Koordinuotai teikiamų paslaugų teikimo trukmę;

9.2. ne rečiau kaip kartą per pusmetį svarsto klausimus dėl Koordinuotai teikiamų paslaugų kokybės, jų poreikio atitikties pasiūlai ir plėtros Kauno rajono savivaldybėje;

9.3. atlieka kitas Lietuvos Respublikos vaiko minimalios ir vidutinės priežiūros įstatyme nustatytas funkcijas.

10. Koordinatorius, gavęs Komisijos parengtą sprendimo dėl Koordinuotai teikiamų paslaugų teikimo projektą, teikia jį Kauno rajono savivaldybės merui tvirtinti.

11. Kauno rajono savivaldybės meras, įvertinęs gautą sprendimo dėl Koordinuotai teikiamų paslaugų teikimo projektą ir jį pagrindžiančią informaciją, ne vėliau kaip per 5 darbo dienas priima sprendimą dėl Koordinuotai teikiamų paslaugų teikimo, kuriame nurodo, kam teikiamos Koordinuotai teikiamos paslaugos (vardas, pavardė, gimimo data) nustato Koordinuojančią instituciją, Teikėjus (nurodomas juridinio asmens pavadinimas), Koordinuotai teikiamų paslaugų trukmę.

12. Koordinuojančios institucijos vadovas, gavęs Kauno rajono savivaldybės meropavedimą koordinuoti konkretaus Vaiko ir jo tėvų (globėjų, rūpintojų) Koordinuotai teikiamų paslaugų teikimą (nurodomas vardas, pavardė, gimimo data), nedelsdamas (ne vėliau kaip kitą darbo dieną) paskiria specialistą atlikti Koordinuotai teikiamų paslaugų teikimo atvejo vadybininko (toliau – Atvejo vadybininkas) funkcijas.

13. Atvejo vadybininko funkcijos:

13.1. gavęs tiesioginio vadovo pavedimą, per 10 darbo dienų organizuoja bendrą susitikimą su Vaiku, jo tėvais (globėjais, rūpintojais), nustatytais Teikėjais, aptarti Vaiko, jo tėvų (globėjų, rūpintojų) poreikius, jų tenkinimo galimybes, susitarti dėl Koordinuotai teikiamų paslaugų organizavimo (laiko, vietos, mobilumo ir kt.) ir parengia Koordinuotai teikiamų paslaugų teikimo planą (toliau – Planas) (3 priedas), kuriame nurodomi Koordinuotai teikiamų paslaugų Vaikui ir jo tėvams (globėjams, rūpintojams) teikimo tikslai, siektini rezultatai, priemonės jiems pasiekti, Teikėjų paskirti specialistai, atsakingi už atskirų Plano priemonių vykdymą (toliau – atsakingi asmenys), ir Plano įgyvendinimo trukmė, jo veiksmingumo vertinimo etapai, būdai;

13.2. Plano įgyvendinimo metu stebi atsakingų asmenų daromą poveikį Vaikui, jo tėvams (globėjams, rūpintojams): pagal Plane numatytus terminus renka informaciją iš atsakingų asmenų, Vaiko ir jo tėvų (globėjų, rūpintojų) apie Plano priemonių įgyvendinimo eigą ir rezultatus, vertina vykdomų priemonių veiksmingumą; derina visų atsakingų asmenų veiksmus, prireikus inicijuoja bendrus atsakingų asmenų, Vaiko ir jo tėvų (globėjų, rūpintojų) pasitarimus dėl taikomų priemonių efektyvumo didinimo.Atsakingi asmenys, Vaikas ir jo tėvai (globėjai, rūpintojai) privalo atvykti į Atvejo vadybininko organizuojamus pasitarimus;

13.3. kreipiasi į Koordinatorių, kai atsakingi asmenys, Vaikas ir jo tėvai (globėjai, rūpintojai) nebendradarbiauja, nedalyvauja Atvejo vadybininko organizuojamuose pasitarimuose, būtina keisti Koordinuotai teikiamų paslaugų turinį, trukmę, Teikėjus, ar atsiranda kitos priežastys, dėl kurių Planas negali būti įgyvendintas;

13.4. likus mėnesiui iki Plano įgyvendinimo pabaigos, informuoja Koordinatorių apie Koordinuotai teikiamų paslaugų veiksmingumą pagal Plane numatytas priemones, užpildo Koordinuotai teikiamų paslaugų teikimo kokybės, veiksmingumo ir prieinamumo įvertinimo ir įsivertinimo ataskaitą (4 priedas), prireikus teikia siūlymą dėl Koordinuotai teikiamų paslaugų teikimo termino pratęsimo, nutraukimo.

**III SKYRIUS**

**KOORDINUOTAI TEIKIAMŲ PASLAUGŲ FINANSAVIMAS**

14. Koordinuotai teikiamos paslaugos finansuojamos iš Lietuvos Respublikos valstybės, Savivaldybės biudžeto, vaiko tėvų (globėjų, rūpintojų) ir kitų lėšų.

**IV SKYRIUS**

**BAIGIAMOSIOS NUOSTATOS**

15. Vaiko ir jo tėvų (globėjų, rūpintojų) duomenys, gaunami įgyvendinant šio Aprašo nuostatas, tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų apsaugą ir saugumą.

16.Šis Aprašas keičiamas, pildomas arba pripažįstamas netekusiu galios Savivaldybės mero potvarkiu.

–––––––––––––––––––––––––––––––––––

Kauno rajono savivaldybėje koordinuotai

teikiamų švietimo pagalbos, socialinių ir

sveikatos priežiūros paslaugų tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Prašymą pateikiančio asmens vardas, pavardė – **rašyti didžiosiomis spausdintinėmis raidėmis)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris)

Kauno rajono savivaldybės

merui

**PRAŠYMAS**

**DĖL KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ VAIKUI IR JO TĖVAMS**

**(GLOBĖJAMS, RŪPINTOJAMS) SKYRIMO**

\_\_\_\_\_\_\_\_\_\_\_\_\_\_\_

(data)

Kaunas

Prašau mano sūnui / dukrai / globotiniui (-ei) / rūpintiniui (-ei) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vaiko vardas, pavardė)

gim. \_\_\_\_\_\_\_\_\_\_\_\_\_\_\_, gyv.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ir šeimai skirti, pakeisti, pratęsti, panaikinti koordinuotai teikiamas paslaugas, nes

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodomos priežastys, dėl kurių reikalinga teikti, pakeisti, pratęsti ar panaikinti koordinuotas švietimo pagalbos,

socialines ir sveikatos priežiūros paslaugas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

1. Vaiko gimimo liudijimo / asmens dokumento kopija \_\_\_ lapas (-ai);

2. Vaiko sveikatos pažymos kopija \_\_\_\_ lapas (-ai);

3. Pedagoginės psichologinės tarnybos pažyma (jei yra) \_\_\_\_ lapas (-ai);

4. Pavienes švietimo pagalbos, socialines ar sveikatos priežiūros paslaugas teikusios ar teikiančios institucijos, įstaigos ar organizacijos siūlymas dėl koordinuotai teikiamų paslaugų skyrimo \_\_\_\_ lapas (-ai);

5. Jei kreipiasi globėjas / rūpintojas, pridėti tai įrodančio dokumento kopiją \_\_\_\_ lapas (-ai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

–––––––––––––––––––––––––––––––––––––

Kauno rajono savivaldybėje koordinuotai

teikiamų švietimo pagalbos, socialinių ir

sveikatos priežiūros paslaugų tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Prašymą pateikiančio asmens vardas, pavardė – **rašyti didžiosiomis spausdintinėmis raidėmis)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris)

Kauno rajono savivaldybės

merui

**PRAŠYMAS**

**DĖL KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ VAIKUI IR JO TĖVAMS**

**(GLOBĖJAMS, RŪPINTOJAMS) SKYRIMO**

\_\_\_\_\_\_\_\_\_\_\_\_\_\_\_

(data)

Kaunas

Prašau \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vaiko vardas, pavardė, gimimo data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(adresas, mokymosi įstaiga, klasė, ugdymosi programa)

skirti, pakeisti, pratęsti ar panaikinti koordinuotai teikiamas paslaugas.

Vaiko tėvai (globėjai, rūpintojai)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko tėvų (globėjų, rūpintojų) vardai, pavardės, gimimo datos, telefonų numeriai, šeimos sudėtis: pilna, nepilna šeima, gyvena su patėviu ir t. t.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Prašymo pateikimo motyvai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kokia pagalba buvo teikta, kokia pagalba būtų reikalinga, bendradarbiavimas su kitomis institucijomis dėl pagalbos

teikimo vaikui)

PRIDEDAMA:

1. Vaiko gimimo liudijimo/asmens dokumento kopija \_\_\_ lapas (-ai);

2. Vaiko sveikatos pažymos kopija \_\_\_\_ lapas (-ai);

3. Pedagoginės psichologinės tarnybos pažyma (jei yra)\_\_\_\_ lapas (-ai);

4. Kita informacija.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įstaigos vadovas) (parašas) (pareiškėjo vardas ir pavardė)

(Rengėjo vardas, pavardė, tel. nr., el. p.)

(Parašas)

–––––––––––––––––––––––––––––––––––––––––––

Kauno rajono savivaldybėje koordinuotai

teikiamų švietimo pagalbos, socialinių ir

sveikatos priežiūros paslaugų tvarkos aprašo

3 priedas

**KOORDINUOTAI TEIKIAMŲ PASLAUGŲ TEIKIMO PLANAS**

Plano sudarymo data: Plano peržiūros datos:

Vaiko vardas, pavardė, gim. data, tel. nr.:

Vaiko tėvai (globėjai, rūpintojai), adresas, tel. nr.:

Paskirta Koordinuojanti institucija (pavadinimas):

Atvejo vadybininkas (vardas, pavardė; kontaktiniai duomenys: tel. nr., el. paštas):

Teikėjai, jų kontaktiniai duomenys:

1.

2.

Plano įgyvendinimo laikotarpis:

**Informacija apie vaiką (-us) šeimoje:**

|  |
| --- |
| *Ikimokyklinio ugdymo įstaiga, mokykla ar kita ugdymo įstaiga, kurią lanko vaikas; sveikatos priežiūros įstaiga, kurioje užregistruotas vaikas; ar vaikas yra neįgalus arba jam / jai nustatyti spec. poreikiai ir kt. informacija* |

**Informacija apie suaugusius asmenis šeimoje:**

|  |
| --- |
|  |

**Informacija apie vaikui ir jo šeimai šiuo metu teikiamas paslaugas:**

|  |  |  |  |
| --- | --- | --- | --- |
| Institucijos, teikiančios paslaugas, pavadinimas / paslaugos rūšis | Specialisto vardas, pavardė, pareigybė | Specialisto kontaktiniai duomenys | Kam teikiamos paslaugos (vaikui, kitam šeimos nariui) |
|  |  |  |  |
|  |  |  |  |

**Pagalbos tikslai, uždaviniai, veiksmai, priemonės (konkretūs pagalbos tikslai, uždaviniai, veiksmai, priemonės, pagalbos teikėjų ir šeimos įsipareigojimai ir pan.):**

|  |  |  |  |
| --- | --- | --- | --- |
| Pagalbos priemonės tikslas, uždaviniai | Pagalbos priemonė, veiksmas | Įsipareigojimo, priemonės, veiksmo įgyvendinimo data | Įsipareigojimą, priemonę, veiksmą vykdantis šeimos narys (vardas, pavardė), specialistas (įstaiga, specialisto pareigos, vardas, pavardė) |
|  |  |  |  |
|  |  |  |  |

Tėvai (globėjai, rūpintojai)

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (data)

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (data)

Atvejo vadybininkas

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (data)

Specialistai, sudarantys ir vykdantys planą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė) (data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė) (data)

–––––––––––––––––––––––––––––––––––––––––––––––––––––

-

Kauno rajono savivaldybėje koordinuotai

teikiamų švietimo pagalbos, socialinių ir

sveikatos priežiūros paslaugų tvarkos aprašo

4 priedas

**KOORDINUOTAI TEIKIAMŲ PASLAUGŲ TEIKIMO KOKYBĖS, VEIKSMINGUMO IR PRIEINAMUMO ĮVERTINIMAS IR ĮSIVERTINIMAS (ATASKAITA)**

\_\_\_\_\_\_\_\_\_\_\_\_\_\_\_

(data)

Vaiko vardas, pavardė, gim. data, tel.:

Vaiko tėvai (globėjai, rūpintojai), adresas, tel. nr.:

Paskirta Koordinuojanti institucija (pavadinimas):

Atvejo vadybininkas (vardas, pavardė; kontaktiniai duomenys: tel. nr., el. paštas):

Plano įgyvendinimo laikotarpis:

**1. Koordinuotų švietimo pagalbos, socialinių ir sveikatos priežiūros paslaugų prieinamumas** (pažymėti *√*):

|  |  |  |  |  |
| --- | --- | --- | --- | --- |
| **Rodikliai** | **Įvykdyta** | **Įvykdyta iš dalies** | **Neįvykdyta** | **Pastabos** |
| Suteikta reikiama sveikatos priežiūros pagalba vaikui |  |  |  |  |
| Suteikta reikiama socialinė parama vaikui ir jo tėvams (globėjams) |  |  |  |  |
| Užtikrinta vaiko teisė į ugdymąsi |  |  |  |  |
| Suteikta reikiama švietimo pagalbos specialistų pagalba |  |  |  |  |
| Suteikta reikalinga pagalba tėvams (globėjams, rūpintojams) |  |  |  |  |
| Suteikta kita pagalba (įrašyti) |  |  |  |  |
| Pagalba suteikta kuo arčiau vaiko gyvenamosios vietos |  |  |  |  |
| Pagalba vaikui ir jo tėvams (globėjams, rūpintojams) prieinama |  |  |  |  |
| Informacija ir konsultacijos suteiktos susijusioms tarnyboms |  |  |  |  |

**2. Koordinuotų švietimo pagalbos, socialinių ir sveikatos priežiūros paslaugų (tausojant laiko, finansinius, žmonių išteklius)**

**koordinavimas** (pažymėti *√*):

|  |  |  |  |  |
| --- | --- | --- | --- | --- |
| **Rodikliai** | **Taip** | **Iš dalies taip** | **Ne** | **Pastabos** |
| Sudarytas individualus koordinuotai teikiamų paslaugų teikimo planas |  |  |  |  |
| Plane numatytos paslaugų teikėjų atsakomybės ir veiklos |  |  |  |  |
| Veikiama atsižvelgiant į paslaugų teikėjų pagrįstus argumentus bei suderintą nuomonę |  |  |  |  |
| Paslaugų teikėjų vaidmenys prireikus derinami / papildomi / tikslinami |  |  |  |  |
| Tikslai numatyti suderinus tėvų (globėjų, rūpintojų) ir paslaugų teikėjų lūkesčius |  |  |  |  |
| Paslaugų teikėjai veikia bendradarbiaudami |  |  |  |  |
| Užtikrinamas informacijos konfidencialumas |  |  |  |  |
| Specialistas (atvejo vadybininkas) siekia grįžtamojo ryšio / veiklos kokybės |  |  |  |  |
| Veikla fiksuojama dokumentuose |  |  |  |  |
| Pagalba tinkamai koordinuojama |  |  |  |  |

**3. Suteiktos koordinuotos pagalbos savalaikiškumas ir orientacija į prevenciją** (pažymėti *√*):

|  |  |  |  |  |
| --- | --- | --- | --- | --- |
| **Rodikliai** | **Taip** | **Iš dalies taip** | **Ne** | **Pastabos** |
| Koordinuotų paslaugų teikimo poreikis identifikuotas anksti |  |  |  |  |
| Reikalingos paslaugos suteiktos nedelsiant po to, kai nustatytas poreikis |  |  |  |  |
| Reikalinga pagalba tėvams (globėjams) suteikta nedelsiant po to, kai nustatytas poreikis |  |  |  |  |
| Koordinuotą pagalbą gaunančių vaikų tėvai (globėjai, rūpintojai) įtraukiami į edukacines programas |  |  |  |  |
| Teikiamos individualios rekomendacijos, konsultacijos tėvams (globėjams, rūpintojams) |  |  |  |  |
| Teikiamos konsultacijos kitiems, su pagalba vaikui ir jo tėvams (globėjams, rūpintojams) susijusiems specialistams |  |  |  |  |

**4. Visų galimų išteklių panaudojimas** (pažymėti *√*):

|  |  |  |  |  |
| --- | --- | --- | --- | --- |
| **Rodikliai** | **Taip** | **Iš dalies taip** | **Ne** | **Pastabos** |
| Į paslaugų teikimą įtraukti visi reikalingi paslaugų teikėjai |  |  |  |  |
| Pasinaudota visų savivaldybėje veikiančių švietimo pagalbos, socialinių ir sveikatos priežiūros paslaugų institucijų resursais |  |  |  |  |
| Kita (įrašyti) |  |  |  |  |

**5. Tėvų (globėjų, rūpintojų) pasitenkinimas koordinuotai teikiamomis paslaugomis** (pažymėti *√*):

|  |  |  |  |  |
| --- | --- | --- | --- | --- |
| **Rodikliai** | **Taip** | **Iš dalies taip** | **Ne** | **Pastabos** |
| Tėvai (globėjai, rūpintojai) noriai bendrauja, įsitraukia į procesą |  |  |  |  |
| Tėvus (globėjus, rūpintojus) tenkina jiems ir vaikui teikta pagalba |  |  |  |  |
| Šeimoje pastebėti teigiami pokyčiai |  |  |  |  |
| Tėvai (globėjai, rūpintojai) teigiamai vertina gaunamą informaciją ir rekomendacijas, susijusias su vaikų priežiūra |  |  |  |  |
| Tėvai (globėjai, rūpintojai) teigiamai vertina tarpusavio santykius su pagalbą teikiančiais specialistais |  |  |  |  |
| Tėvai (globėjai, rūpintojai) išreiškia pasitikėjimą pagalbą teikiančių specialistų kompetencija |  |  |  |  |
| Tėvai (globėjai, rūpintojai) teigiamai vertina koordinuotų paslaugų prieinamumą |  |  |  |  |
| Kita (įrašyti) |  |  |  |  |

**6. Atvejo vadybininko siūlymai dėl koordinuotai teikiamų paslaugų teikimo termino pratęsimo, nutraukimo** (pagrindimas / faktinė

informacija / pastabos):

|  |
| --- |
|  |

Tėvai (globėjai, rūpintojai)

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (data)

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (data)

Atvejo vadybininkas

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (data)

–––––––––––––––––––––––––––––––––––––––––––––